
REPUBLIKA E SHQIPËRISË
KUVENDI
Komisioni për Veprimtaritë Prodhuese, Tregtinë dhe Mjedisin


Tiranë më, 20.7.2015							             Dokument parlamentar

RAPORT
PËR
PROJEKTLIGJIN  “PËR RATIFIKIMIN E MARRËVESHJES, NDËRMJET KËSHILLIT TË MINISTRAVE TË REPUBLIKËS SË SHQIPËRISË DHE QEVERISË SË REPUBLIKËS FEDERALE TË GJERMANISË, PËR BASHKËPUNIMIN FINANCIAR 2010 PËR PROJEKTIN “RIFINANCIMI I NDËRMARRJEVE TË VOGLA DHE TË MESME NË ZONAT URBANE DHE RURALE, FAZA E DYTË”

Komisioni për Veprimtaritë Prodhuese, Tregtinë dhe Mjedisin shqyrtoi projektligjin “Për ratifikimin e marrëveshjes, ndërmjet Këshillit të Ministrave të Republikës së Shqipërisë dhe qeverisë së Republikës Federale të Gjermanisë, për bashkëpunimin financiar 2010 për projektin “Rifinancimi i ndërmarrjeve të vogla dhe të mesme në zonat urbane dhe rurale, faza e dytë”, në mbledhjen e datës 20 korrik 2015. 

Projekti synon mbështetjen dhe promovimin e ndërmarrjeve të vogla dhe të mesme në zonat urbane dhe rurale, si dhe stabilizimin e sistemit financiar shqiptar dhe përmirësimin e kushteve të jetesës së shqiptarëve në zonat rurale, krijimin e vendeve të punës në ndërmarrjet mikro, të vogla dhe të mesme, duke krijuar vende pune dhe të ardhura për gratë në zonat rurale.

Ky projekt do të zbatohet nëpërmjet bankave të nivelit të dytë dhe do të monitorohet nga Kfw-ja. Mënyrat e përzgjedhjes së bankës zbatuese do të jenë në përputhje me standardet e tenderave të hapur ndërkombëtarë.

Për këtë projekt do të akordohet nga Kfw-ja një shumë prej 10 milionë euroshme kushte të favorshme. Përdorimi i kësaj shume, kushtet me të cilat vihet në dispozicion ajo, si dhe procedurat e dhënies së porosisë do të përcaktohen në kontratat që do të përfundohen midis KfË-së dhe marrësve të huasë dhe Financimit. 

Marrëveshja parashikon gjithashtu zhvleftësimin e shumës prej 10 milionë eurosh në rast se kontratat përkatëse të huadhënies nuk përfundohen brenda datës 31 dhjetor 2018 dhe kontratat përkatëse financimit brenda 8 viteve nga premtimi i tyre.


Në përfundim të diskutimeve, Komisioni, u shpreh dakord për kalimin e këtij projektligji për miratim në seancë plenare. 

Mira SHEHU				           	   	   				 Eduard SHALSI

Relator	                                                    	    			    			     Kryetar

